text: মোস্তাফিজুর রহমান বাংলাদেশের নোয়াখালী জেলার রাজনীতিবিদ, মুক্তিযুদ্ধের সংগঠক ও নোয়াখালী-২ আসনের সাবেক সংসদ সদস্য।
  
  প্রাথমিক জীবন 
  মোস্তাফিজুর রহমান নোয়াখালী জেলায় জন্মগ্রহণ করেন।
  
  রাজনৈতিক ও কর্মজীবন 
  মোস্তাফিজুর রহমান ১৯৬২ সালে সিরাজুল আলম খানের নেতৃত্বে গঠিত স্বাধীন বাংলা নিউকক্লয়াসের সক্রিয় সংগঠক ছিলেন। তিনি ১৯৬৯ সালে পূর্বপাকিস্তান ছাত্রলীগের প্রথমে কেন্দ্রীয় দপ্তর সম্পাদক ও পরে প্রচার সম্পাদক ছিলেন। তিনি ঊনসত্তরের গণঅভ্যুত্থানে ভুমিকা পালন করেন। ১৯৭১ সালে মুক্তিযুদ্ধ চলাকালীন তিনি বৃহত্তর নোয়াখালী বিএলএফের রাজনৈতিক শাখার প্রধান ছিলেন।
  
  জাতীয় সমাজতান্ত্রিক দলের (জাসদ) অন্যতম প্রতিষ্ঠাতা ছিলেন তিনি। জাসদের সহযোগী সংগঠন জাতীয় কৃষক লীগের সাধারন সম্পাদক এবং জাতীয় সমাজতান্ত্রিক দলের কেন্দ্রীয় কার্যকরী কমিটির সদস্য ও স্থায়ী কমিটির সদস্য ছিলেন তিনি।
  
  ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে তিনি নোয়াখালী-২ আসন থেকে সংসদ সদস্য নির্বাচিত হয়েছিলেন।
  
  মৃত্যু 
  মোস্তাফিজুর রহমান ৩ নভেম্বর ২০১৩ সালে ঢাকায় মৃত্যুবরণ করেন।
  
  তথ্যসূত্র 
  
  বিষয়শ্রেণী:২০১৩-এ মৃত্যু
  বিষয়শ্রেণী:নোয়াখালী জেলার রাজনীতিবিদ
  বিষয়শ্রেণী:জাতীয় সমাজতান্ত্রিক দলের রাজনীতিবিদ
  বিষয়শ্রেণী:তৃতীয় জাতীয় সংসদ সদস্য
  বিষয়শ্রেণী:চতুর্থ জাতীয় সংসদ সদস্য
title: মোস্তাফিজুর রহমান (নোয়াখালীর রাজনীতিবিদ)